钦定古今图书集成/明伦汇编/官常典/第098卷 > 宁献王权
## 钦定古今图书集成/明伦汇编/官常典/第098卷 > 宁献王权

按《明外史》本传：“宁献王权，太祖第十七子，母杨妃，洪
武二十四年封，二十六年就藩大宁。大宁在喜峰口
外，古会州地，东连辽左，西接宣府，为巨镇。统塞上九
十城，带甲八万，革车六千。所属朵颜三卫骑兵，皆骁
勇善战。权智略渊弘，数会诸王出塞，威镇北荒。燕王
初起兵，与诸将议曰：‘曩余巡塞上，见大宁诸军慓悍，
而戍卒皆中土，罪谪不能寒。吾得大宁，断辽东，取边
骑助战，大事济矣’。”时建文帝恐权与燕合，使人召权。
权不至，坐削三护卫。会李景隆方攻燕，燕王率锐卒
千人倍道趋大宁，诡言穷蹙求救。权邀燕王单骑人
城。燕王执权手，大恸，具言不得已起兵，故求代草表
为谢罪。居数日，款治不为备。北平锐卒伏城外，吏士
稍稍入城，阴结三卫部长及诸戌卒。燕王辞去，权祖
之郊伏兵起，拥权入关。三卫彉骑及诸戌卒，一呼毕
集。守将朱鉴不能御，战殁。总兵官都督刘真遁还京
师。行军都督陈亨等降，燕王府妃妾世子皆随入北
平，大宁城为空。权入燕军，时时为燕王草檄。燕王谓
“权事成当中分天下。”比即位，王乞改南土，请苏州，曰
“畿内也”；请钱塘曰：“皇考以予五弟。”竟不果。建文无道，
以王其弟，亦不克享。建宁、重庆、荆州、东昌皆善地，惟
弟择焉。权遂出飞旗，令有司治驰道。帝大怒。权不自
安，悉屏从兵，与老中官数人偕往南昌。称疾卧城楼，
乞封南昌。帝不得已，诏即布政司为邸，改封王南昌。
瓴甋规制，皆无所更。已而人告权巫蛊诽谤事，密探
无验，得已，自是日韬晦，构精庐一区，鼓琴读书其间，
终成祖世得无患。仁宗时，法禁稍解，权乃上书言事，
尝请乞南昌灌城土田，及论宗室不应定品级。宣宗
怒，颇有所诘责。权已老，诸少年吏多𬺈龁以示威重，
权不以为意，日与文学士相往还，托志翀举，自号“臞
仙。”尝奉敕辑《通鉴博论》二卷，又作《家训》六篇，《宁国仪
范》七十四章，《汉唐秘史》二卷，《史断》一卷，《文谱》八卷，《诗
谱》一卷。其他注纂数十种，经子九流星历，医卜黄冶
诸术皆具。正统十二年薨。世子盘烒先卒，孙靖王奠
培嗣。

按《藩献记》：权，高皇帝十七子也。生而神姿秀朗，白晳，
美须髯，慧心天悟，始能言。自称大明奇士。好学博古，
诸书无所不窥，旁通释老。洪武二十四年，册封之国。
大宁王智略渊宏，被服儒雅，数会边镇诸王出师捕
宁，肃清沙漠，威镇北荒。建文中，齐、黄用事，疑忌诸藩，
多所出削。以王英武，拥重兵于城下，敕召还京师。王
未奉命，遂削王护卫军。后文皇帝践祚，不欲壮王在
外。永乐元年二月改封王于南昌。王亦深自韬晦，所
居宫庭无丹彩之饰，宫殿瓴甋不请琉璃，构精庐一
区，莳花艺竹，鼓琴著书其间。故终长陵之世不被谴
责。晚节益慕冲举，自号“臞仙”，建生坟缑岭之上，数往
游焉。江右俗故质朴，俭于文藻，士人不乐声誉。王乃
弘奖风流，增益标胜。在位五十八年，寿七十有一。正
统十三年九月望日薨。世子《磐烒》，孝友仁厚，洞达理
学，有渊骞之誉。正统二年正月十有九日，《先献王》薨。
世孙《奠培》嗣爵，追谥为《宁惠王》。

按列朝诗集，权好学博古，诸书无所不窥，旁通释、老，
尤深于史。洪武二十四年，册封之国大宁。文皇帝践
祚，改封南昌。恃靖难功，颇骄恣，多怨望不逊，晚年深
自韬晦。海宁胡奎以儒雅著名，请为世子师傅者七
年，告老而归，为辑其诗文序而传之。凡群书有秘本，
莫不刊布国中。所著《通鉴博论》二卷，《汉唐秘史》二卷，
《史断》一卷，文谱八卷，诗谱一卷，“《神隐》《肘后神枢》”各二卷，《寿域神方》四卷，“《活人心》二卷，《太古遗音》二卷，《异域
志》一卷，《遐龄洞天志》二卷，《运化元枢》”、“《琴阮启蒙》各一
卷，《乾坤生意》《神奇秘谱》”各三卷，《采芝吟》四卷。其他注
纂数十种，经子九流星历、医卜黄冶诸术，皆具古今
著述之富，无逾王者。又作《家训》六篇，《宁国仪范》七十
四章。